
VENDIM
Nr.459, datë 3.7.2019

PËR RREGULLAT PËR ADMINISTRIMIN E KËRKESAVE TË NJËSIVE TË VETËQEVERISJES VENDORE PËR FONDE NGA BUXHETI I SHTETIT PËR SUBVENCIONIMIN E QIRASË OSE UZUFRUKTIT, MËNYRËN E FINANCIMIT TË SUBVENCIONIT, MONITORIMIN DHE BASHKËPUNIMIN NDËRMJET NJËSIVE TË VETËQEVERISJES VENDORE DHE MINISTRISË PËRGJEGJËSE PËR STREHIMIN

Në mbështetje të nenit 100 të Kushtetutës dhe të pikës 3, të nenit 35, të ligjit nr. 22/2018, “Për strehimin social”, me propozimin e ministrit të Financave dhe Ekonomisë, Këshilli i Ministrave

V E N D O S I:

1. Qëllimi i këtij vendimi është përcaktimi i: 
a) rregullave për administrimin e kërkesave të njësive të vetëqeverisjes vendore për fonde nga buxheti i shtetit për subvencionimin e qirasë/uzufruktit;
b) mënyrës dhe formës, nëpërmjet të cilave do të realizohet financimi i subvencionit me fonde nga buxheti i shtetit; 
c) formave të bashkëpunimit ndërmjet njësive të vetëqeverisjes vendore dhe ministrisë përgjegjëse për strehimin e të konsultimit të tyre me organizatat jofitimprurëse dhe grupet e interesit për identifikimin e nevojave; 
ç) mënyrës së monitorimit të procesit të financimit të subvencionit të qirasë/uzufruktit me fonde nga buxheti i shtetit. 
2. Njësitë e vetëqeverisjes vendore, mbështetur në programet 5-vjeçare të strehimit social dhe në nevojat e identifikuara nga aplikimet për subvencionimin e qirasë në banesat sociale dhe ato në pronësi të pronarit social, planifikojnë fondet buxhetore në planin buxhetor afatmesëm (PBA), si më poshtë vijon:
a) Njësitë e vetëqeverisjes vendore analizojnë nevojat dhe mundësitë që kanë, duke u nisur, fillimisht, nga mundësia për të përballuar realizimin e këtij programi nga buxheti i vetë njësisë. Gjatë analizës së nevojave, njësitë e vetëqeverisjes vendore konsultohen edhe me grupet e interesit, që përfaqësojnë kategoritë e familjeve/individëve që përfitojnë nga ky program, si dhe me organizatat jofitimprurëse, që ushtrojnë veprimtarinë në mbrojtje të të drejtave të tyre; 
b) Subvencionimi i qirasë/uzufruktit kryhet, në radhë të parë, me të ardhurat e njësisë së vetëqeverisjes vendore dhe, vetëm nëse këto të ardhura nuk janë të mjaftueshme, subvencionimi i qirasë mund të bëhet edhe nga pushteti qendror; 
c) Diferenca ndërmjet kërkesave të administruara për subvencionim dhe fondeve buxhetore të planifikuara brenda buxhetit të njësisë së vetëqeverisjes vendore përfaqëson kërkesën për mbështetje nga buxheti i shtetit; 
ç) Njësia e vetëqeverisjes vendore i përcjell ministrisë përgjegjëse për strehimin informacionin e nevojshëm, së bashku me kërkesën për fonde nga buxheti i shtetit, sipas formatit bashkëlidhur këtij vendimi, si pjesë e dokumentacionit të shtojcës “A”.
3. Njësia e vetëqeverisjes vendore paraqet kërkesën për marrjen e fondeve nga buxheti i shtetit për subvencionimin e qirasë së banesave të pronarit social pranë ministrisë përgjegjëse për strehimin, kur janë plotësuar kërkesat e nenit 69, të ligjit nr. 22/2018, “Për strehimin social” për aq sa përshtaten me programin e subvencionimit të qirasë dhe kur plotësohen kriteret e mëposhtme: 
a) Nuk disponon banesa sociale me qira, të lira; 
b) Nuk zotëron fonde për investime të reja ose blerje banesash në treg; 
c) Ndërtimi ose blerja e banesave nga tregu është më i kushtueshëm sesa subvencionimi i qirave; 
ç) Ka  banesa të lira në pronësi të pronarëve socialë. 
Plotësimi i kushteve dhe kritereve të parashikuara në pikën 3, të këtij vendimi, pasqyrohet në formularin në shtojcën “A”, bashkëlidhur këtij vendimi. 
4. Gjatë trajtimit me subvencionim të qirasë, njësia e vetëqeverisjes vendore, në bashkëpunim me institucionet përgjegjëse, kujdeset për punësimin e personave të aftë për punë në familjet përfituese. 
5. Struktura që mbulon çështjet e strehimit në njësinë e vetëqeverisjes vendore bën llogaritjet në varësi të vlerës të subvencionit të qirasë që përcaktohet çdo vit, bazuar si në numrin e përfituesve të vitit të mëparshëm, që risubvencionohen, ashtu dhe në numrin e aplikuesve të rinj. 
6. Kërkesat e njësive të vetëqeverisjes vendore për mbështetje buxhetore i dërgohen ministrisë përgjegjëse për strehimin brenda muajit janar të çdo viti, sipas formatit të dhënë në shtojcën “A”, bashkëlidhur këtij vendimi. Kjo kërkesë shoqërohet me informacionin për numrin e aplikimeve, kategoritë e tyre dhe fondet e veta, të planifikuara nga njësia e vetëqeverisjes vendore në këtë program. 
7. Brenda muajit nëntor, njësitë e vetëqeverisjes vendore përditësojnë informacionin për ministrinë përgjegjëse për strehimin, së bashku me kërkesën për shtesë fondi, nëse ka pasur aplikime të reja për subvencionimin e qirasë/uzufruktit. 
8. Ministria përgjegjëse për strehimin, brenda 20 ditëve, nga miratimi i tavaneve buxhetore fillestare, njofton njësitë e vetëqeverisjes vendore për fondet në dispozicion të programit të subvencionimit të qirasë. Njoftimi përmban edhe kategoritë e familjeve që do të trajtohen me prioritet nëpërmjet fondeve buxhetore. 
9. Ministria përgjegjëse për strehimin njofton njësitë e vetëqeverisjes vendore, brenda 10 ditëve, nga data e miratimit të ligjit të buxhetit në Kuvend, për fondet që do të jepen nga buxheti i shtetit për subvencionimin e qirasë ose uzufruktit. 
10. Njësitë e vetëqeverisjes vendore miratojnë listat e përfituesve në mbledhjen e këshillit vendor, që pason atë të miratimit të buxhetit vendor. 
11. Ministria përgjegjëse për strehimin, në përputhje me kërkesat e njësive të vetëqeverisjes vendore, sipas pikës 5, të këtij vendimi, planifikon fondet buxhetore vjetore për diferencën ndërmjet kërkesës për fonde nga buxheti i shtetit dhe fondeve të veta, të planifikuara nga të ardhurat vendore.
12. Ministria përgjegjëse për strehimin, në bashkëpunim me njësinë e vetëqeverisjes vendore, kujdeset për hartimin e politikave për miradministrimin dhe monitorimin e fondeve nga buxheti i shtetit, në të cilat përfshihen planifikimi dhe zbatimi i buxhetit, kontrolli financiar i zbatimit të programit të subvencionimit për çdo përfitues dhe hartimi i raporteve, që tregojnë mënyrën e përdorimit të fondeve.
13. Ministria përgjegjëse për strehimin monitoron mënyrën e administrimit dhe të përdorimit të fondeve nga buxheti i shtetit për subvencionimin e qirasë ose uzufruktin nga njësia e vetëqeverisjes vendore. 
14. Monitorimi i përdorimit të fondeve të buxhetit të shtetit, të akorduara për të mbuluar realizimin e programit të subvencionimit të qirasë, si dhe mbikëqyrja e hapave ligjorë, me qëllim administrimin e këtyre fondeve, bëhet nga struktura përgjegjëse për strehimin në ministrinë përgjegjëse për strehimin. Monitorimi përfshin: 
a) përputhshmërinë e kategorive të personave në listë me ato të personave në listën faktike, që kanë përfituar;
b) verifikimin e përmbushjes së qëllimit të përdorimit të fondit nga buxheti i shtetit, të dedikuar për programin e subvencionimit të qirasë;
c) verifikimin me përzgjedhje të dokumentacionit që ka dorëzuar familja për të përfituar subvencionin, kushtet e banimit të personave që kanë përfituar subvencionimin.
15. Ministria përgjegjëse për strehimin, nëpërmjet strukturës përkatëse për strehimin, përgatit raportin përkatës, me gjetjet dhe rekomandimet për mënyrën e përdorimit të fondeve nga buxheti i shtetit. Ky raport i përcillet kryetarit të njësisë së vetëqeverisjes vendore. 
16. Njësia e vetëqeverisjes vendore i raporton në fund të çdo viti financiar ministrisë përgjegjëse për strehimin, sipas formatit në shtojcën “B”, bashkëlidhur këtij vendimi, duke dhënë informacion për mënyrën e përdorimit të fondeve nga buxheti i shtetit.  
17. Ngarkohen ministria përgjegjëse për strehimin dhe njësitë e vetëqeverisjes vendore për ndjekjen dhe zbatimin e këtij vendimi. 
Ky vendim hyn në fuqi pas botimit në Fletoren Zyrtare.

KRYEMINISTËR
Edi Rama


SHTOJCA A

FORMATI
I APLIKIMIT PËR FONDE NGA BUXHETI I SHTETIT, KRITERET PËRKATËSE DHE
INFORMACIONI PËR KATEGORITË, NUMRIN E APLIKIMEVE DHE PLANIFIKIMIN E FONDEVE NGA NJVV

Bashkia _________________

	Nr.
	Kriteret për akordimin e fondeve
	PO
	JO
	Pjesërisht
	Sqarime/ Komente

	1
	Disponon në pronësi banesa sociale me qira
	
	
	
	

	2
	Zotëron fonde për investime të reja ose blerje banesash në treg
	
	
	
	

	3
	Ndërtimi ose blerja e banesave nga tregu është më i kushtueshëm sesa subvencionimi i qirave
	
	
	
	

	4
	Ka në dispozicion të programit banesa në pronësi të pronarëve socialë
	
	
	
	

	5
	Ka ngritur strukturën përgjegjëse për strehimin
	
	
	
	

	6
	Ka hartuar programin 5-vjecar për strehimin
	
	
	
	

	7
	Ka vlerësuar nevojat për strehim
	
	
	
	

	8
	Ka dërguar informacionin vjetor sipas shkronjës “dh”, të pikës 2 të nenit 73 të ligjit nr. 22/2018
	
	
	
	

	9
	Fonde  për subvencionimin e qirasë të vetë njësisë së vetëqeverisjes vendore
	
	
	
	


	
	
	
	
	

	FORMATI I APLIKIMIT PËR FONDE STREHIMI


	Kategoria 1: Shpenzimet korrente

	Titulli i Projektit 
	Subvencionimi i qirasë së banesave 

	Lloji i Produktit
	Familje të strehuara

	Njësia Matëse
	Numër

	 
	2019
	2020
	2021
	2022

	
	Buxheti
	Parashikimi
	Parashikimi
	Parashikimi

	Sasia e produktit (nr. familje)
	 
	 
	 
	 

	Kosto totale e projektit (në mijë lekë)
	 
	 
	 
	 

	Buxheti i bashkisë
	 
	 
	 
	 

	Financim nga donatorë
	 
	 
	 
	 

	Kërkesa për mbështetje buxhetore
	 
	 
	 
	 



[bookmark: _GoBack]INFORMACION 
PËR KATEGORITË, NUMRIN E APLIKIMEVE DHE FONDET E PLANIFIKUARA NGA NJESITË E VETËQEVERISJES VENDORE

Bashkia _________________

	Nr.
	Kategoritë e subjekteve përfituese
	Numri i aplikimeve
	Fondi i  kërkuar nga buxheti i shtetit
	Fondi i planifikuar nga NJVV

	a)
	Individët me statusin e jetimit
	
	
	

	b)
	Personat me aftësi të kufizuar
	
	
	

	c)
	Të moshuarit
	
	
	

	ç)
	Invalidët e punës
	
	
	

	d)
	Familjet e policëve të rënë në detyrë
	
	
	

	dh) 
	Emigrantët e rikthyer
	
	
	

	e)
	Punëtori emigrant
	
	
	

	ë)
	Azilkërkuesit
	
	
	

	f)
	Familjet e komunitetit rom
	
	
	

	g)
	Familjet e komunitetit egjiptian
	
	
	

	gj)
	Viktimat e dhunës në familje
	
	
	

	h)
	Viktimat e trafikimit/viktimat e mundshme të trafikimit
	
	
	

	i)
	Prindërit e vetëm, që kanë në ngarkim fëmijë
	
	
	

	j)
	Individët që i përkasin komunitetit LGBTI, të cilët janë viktima për shkak të orientimit seksual ose identitetit gjinor, bazuar në vendimin e organit kompetent, sipas legjislacionit në fuqi për mbrojtjen nga diskriminimi që përcakton se si pasojë e diskriminimit individi nuk ka një strehim të përshtatshëm dhe që kanë të ardhura të pamjaftueshme ose që nuk kanë fare të ardhura, sipas përcaktimeve të bëra në nenin 3 të këtij ligji
	
	
	

	k)
	Të miturit, 14–18 vjeç, dhe të rinjtë, 18–21 vjeç, në konflikt me ligjin, kur dalin në lirim pas kryerjes së dënimit, kur kanë nevojë për banesë, sepse duhet të jetojnë larg familjeve, për shkak të rehabilitimit të tyre më të mirë në shoqëri
	
	
	

	l)
	Vajzat nëna, pas daljes nga programi i banesave sociale të specializuara
	
	
	

	ll)
	Familjet me statusin e qiramarrësit në banesa ish-pronë private, sipas Aktit Normativ me fuqinë e ligjit nr. 3, datë 1.3.2012
	
	
	

	m)
	Familjet që trajtohen me ndihmë ekonomike
	
	
	




		SHTOJCA B
	
RAPORTI 
PËR MËNYRËN E PËRDORIMIT TË FONDEVE NGA BUXHETI I SHTETIT


Bashkia _____________
1. Kërkesa për fonde nga buxheti i shtetit
Me kërkesën nr. ____, datë ___________, njësia e vetëqeverisjes vendore ___________ i ka kërkuar ministrisë që mbulon çështjet e strehimit mbështetjen nga buxheti i shtetit për subvencionimin e qirasë nga banesat sociale në tregun e lirë.
2. Të dhëna mbi fondin e përfituar nga buxheti i shtetit
Me miratimin e buxhetit të shtetit me ligjin nr. _____, datë ________ është përfituar nga buxheti i shtetit për vitin _______ me kërkesën e njësisë së vetëqeverisjes vendore __________ fondi për programin e strehimi social të subvencionimit të qirasë në masën, si më poshtë vijon:
___________________________________________________________________ lekë.
3. Të dhëna mbi miratimin e listës së përfituesve për subvencionimin e qirasë nga buxheti i shtetit
Me vendimin e Këshillit të Vetëqeverisjes Vendore nr. ______, datë _______, është miratuar lista e individëve/familjeve që përfitojnë subvencionimin e qirasë për banesat sociale në tregun e lirë.
4. Të dhëna për mënyrën e shpërndarjes së fondit
Shpërndarja e fondit nga buxheti i shtetit, sipas kategorive që kanë përfituar nga buxheti i shtetit për subvencionimin e qirasë/uzufruktit, si dhe shumat përkatëse për çdo kategori janë, janë si më poshtë vijon:

	Kategoritë e subjekteve përfituese
	Fondi i  kërkuar nga buxheti i shtetit
	Fondi i përdorur për subvencionimin e qirasë

	
	
	

	Individët me statusin e jetimit
	
	

	Personat me aftësi të kufizuara
	
	

	Të moshuarit
	
	

	Invalidët e punës
	
	

	Familjet e policëve të rënë në detyrë
	
	

	Emigrantët e rikthyer
	
	

	Punëtori emigrant
	
	

	Azilkërkuesit
	
	

	Familjet e komunitetit rom
	
	

	Familjet e komunitetit egjiptian
	
	

	Viktimat e dhunës në familje
	
	

	Viktimat e trafikimit/viktimat e mundshme të trafikimit
	
	

	Prindërit e vetëm, që kanë në ngarkim fëmijë
	
	

	Individët që i përkasin komunitetit LGBTI, të cilët janë viktima për shkak të orientimit seksual ose identitetit gjinor, bazuar në vendimin e organit kompetent, sipas legjislacionit në fuqi për mbrojtjen nga diskriminimi që përcakton se si pasojë e diskriminimit individi nuk ka një strehim të përshtatshëm dhe që kanë të ardhura të pamjaftueshme ose që nuk kanë fare të ardhura, sipas përcaktimeve të bëra në nenin 3 të këtij ligji
	
	

	Të miturit, 14–18 vjeç, dhe të rinjtë, 18–21 vjeç, në konflikt me ligjin, kur dalin në lirim pas kryerjes së dënimit, kur kanë nevojë për banesë, sepse duhet të jetojnë larg familjeve, për shkak të rehabilitimit të tyre më të mirë në shoqëri
	
	

	Vajzat nëna, pas daljes nga programi i banesave sociale të specializuara
	
	

	Familjet me statusin e qiramarrësit në banesa ish-pronë private, sipas Aktit Normativ me fuqinë e ligjit nr. 3, datë 1.3.2012
	
	

	Familjet që trajtohen me ndihmë ekonomike
	
	



5. Të dhëna për kategoritë e familjeve
Masa e subvencionimit të qirasë së dhënë, e grupuar për çdo kategori përfituese, është, si më poshtë vijon:

	Kategoritë e subjekteve përfituese
	Grupi i të ardhurave

	
	Pa të ardhura
	Me të ardhura shumë të ulta
	Me të ardhura të ulta
	Me të ardhura mesatare

	
	
	
	
	

	
	
	
	
	

	
	
	
	
	

	
	
	
	
	



6. Fonde të përfituara nga buxheti i shtetit për subvencionim e qirasë, por të pashpërndara:
Po _________, 		Nëse po, sasia e fondit të papërdorur është ___________
Jo _________, 

7. Shkaqe për mospërdorimin e fondit të përfituar nga buxheti i shtetit për subvencionin e qirasë, janë si më poshtë:
_______________________________________________________________________________________________________________________________________________________________________________________________________________________________________________________________________________________________.

8. Probleme të hasura, sugjerime, komente:
_______________________________________________________________________________________________________________________________________________________________________________________________________________________________________________________________________________________________.

Kryetari i Bashkisë ______________					Datë ______________.
_________________
	     	(Nënshkrimi)

4

